system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Șvabi sătmăreni?
assistant
Șvabii sătmăreni () sunt un grup etnic german care locuiește în județele , Sălaj și , respectiv în județul Szabolcs-Szatmár-Bereg din Ungaria, pe teritoriul fostului Comitat Sătmar. Aceștia fac parte din grupul mai mare al șvabilor dunăreni și sunt în principal agricultori germani veniți aici în secolul XVIII din zona Oberschwaben, Germania.

Geografie
Așezările șvabilor sătmăreni sunt situate predominant la sud de râul Someș, pe tot teritoriul domeniilor grofilor Károlyi, respectiv în vecinătatea acestor teritorii. Cele mai importante așezări cu șvabi sătmăreni sunt (cu proporția germanilor conf. recens. 2002 între paranteze): Foieni (Fienen) (41,6%), Petrești (Petrifeld) (31,5%), Urziceni (Schinal) (22,5%), Beltiug (Bildegg) (15%), Tiream (Wiesenfeld) (14%), Căpleni (Kaplau) (9,6%),  Ardud (Erdeed) (6,4%) precum și în orașele Carei (Großkarol) (2,3% ; cel mai important oraș al șvabilor sătmăreni) și Satu Mare (Sathmar) (1,4%).
Câteva sate de șvabi sătmăreni sunt situate în Ungaria, precum Vállaj (Wallei) (39%), Mérk (4%) sau Zajta (Saiten).
Uneori sunt incluși și germanii bihoreni în acest grup.

Originea șvabilor sătmăreni 

Majoritatea șvabilor sătmăreni sunt originari din Württemberg, strămoșii lor fiind aduși aici de pe teritoriul aflat între Bodensee și cursul Dunării, numit și Șvabia de sus (Oberschwaben).

Originea populației istorice 

Conform cercetărilor lui István Vonház și Pál Teiszler, putem vorbi despre 30 de localități populate de șvabi sătmăreni, dintre care 9 sunt "omogene" din punctul de vedere a originii locuitorilor tradiționali (toți fiind de origine șvabă, indiferent de etnia declarată azi la recensăminte). În 8 sate trăiesc împreună descendenții unor grupuri de șvabi, maghiari și români, în 5 sate găsim populație mixtă de origine șvabă și maghiară, respectiv în 7 sate de origine șvabă și română. 

Sate șvabe omogene: Urziceni (Schinal), Petrești (Petrifeld), Dindeștiu Mic (Klein Dengldorf), Cămin (Kalmandi), Moftinu Mare (Großmaitingen), Ghilvaci (Gilwatsch), Rătești (Sagas), Beltiug (Bildegg)
Localități cu populație de origine șvabă și maghiară: Căpleni (Kaplau), Vállaj (Wallei), Mérk, Zajta (Saiten), Iojib
Localități cu populație de origine șvabă, maghiară și română: Ciumești (Schamagosch), Sanislău (Stanislau), Tiream (Wiesenfeld), Craidorolț, Ardud (Erdeed), Carei (Großkarol), Tășnad (Trestenburg), Santău
Localități cu populație de origine șvabă și română: Terebești, Mădăras (Madras), Sâi (Scheindorf), Socond (Grossokond), Șandra (Alexanderhausen), Borlești (Burlescht), Hurezu Mare

Istoric
Primii șvabii sătmăreni au ajuns în Maramureș în 1712 în urma unei solicitări a contelui Alexander Károlyi care dorea repopularea zonei, devastată de războaie. Inițial aceștia trăiau în circa 40 de așezări, unele exclusiv germane, altele mixte. În comparație cu alte grupuri de germani colonizați în sud-estul Europei, șvabii sătmăreni nu au primit pământ, deoarece s-au stabilit pe domenii nobiliare. Astfel, ei au fost încă de la început constrânși la iobăgie.

Al doilea val de germani veniți în Maramureș a fost cel al țipțerilor, tot în secolul XVIII. Aceștia erau atât agricultori cât și meșteșugari și mineri. Venirea lor a adus o contribuție important la dezvoltarea economică a regiunii. Până la sfârșitul secolului, aici au mai venit și alte grupuri de coloniști germani, originari din Europa centrală și de vest. 

Procesele de maghiarizare din secolele XIX-XX au avut un mare impact asupra șvabilor sătmăreni, fiind catolici și în biserica catolică folosindu-se limba maghiară. După 1945 foarte mulți s-au refugiat de regimul comunist, emigrând în Germania. Totuși, comparativ cu alte grupuri de germani din România, emigrarea către Germania a fost mult mai redusă, această comunitate germană fiind singura din România despre care se poate vorbi că nu este amenințată cu dispariția.

În prezent, șvabii sătmăreni, împreună cu celelalte grupuri de etnie germană din România, sunt reprezentați politic de FDGR (Forumul Democrat al Germanilor din România).

Personalități
 Johann Scheffler (1887-1852), episcop martir
 Wolfram Benz, scriitor
 Josef Baber, compozitor
 Stefan Schmied, scriitor
 Maria Balogh, scriitoare

Vezi și
Șvabi dunăreni
Șvabi bănățeni
Țipțeri
Germanii din România

Surse 
 Botond Fischer: A Nagykároly környéki sváb falvak... (Satele șvăbești din zona Careiului...)
 Teiszler Pál: A Nagykároly környéki magyar nyelvjárás magánhangzó rendszere (Sistemul vocalelor dialectului maghiar din zona Careiului), Editura Kriterion, București, 1973. 
 Vonház István: A szatmármegyei német telepítés (Colonizarea germanilor în Comitatul Sătmar) - ediție universitară

Legături externe
Divers.ro - Germanii din România
Minorități culturale în România: Șvabii

În limba germană:
 http://www.sathmarer-schwaben.de/
 http://www.sathmarerschwaben.de/zeitung/index.php?w= 
 http://www.sathmarer-heimatbrief.de/ 
 http://www.scheindorf.de/
 Lista localităților
 harta
 Germanii bihoreni 
 William Totok: Germanii din România între nazism și stalinism, în: Observator cultural, Nr. 197 - 2 decembrie 2003 

Șvabi sătmăreni
Maramureș